شے مرید ءُ بلوچی کول ءُ زبان
کول ءُ کرار بلوچ راجءِ دودءُ ربیدگانی تہءَ یکے دودے کہ آئی پورو کنگ بلوچ راجی ربیدگے اے سپت بلوچ راجءَ چہ بوتنءَ ھمراہ اِنت ءُ بلوچ راجءِ راجدپتر اے چیز گواہ اِنت کہ بلوچ راج مردم کدی وتی کولاں نہ بج اِتگ اَنت ءُ مدام وتی کول ءُ کرار ء ُ زبانءِ سرءَ اوشتاتگ اَنت ءُ شے مریدءِ داد بکشی داستان راجدہترءَ گواہ اِنت کہ شے مریدءَ وتی دشتار ھانی بنت دینار کہ شے مریدءِ ناکوزاتک بیت ءُ شے مریدءِ دشتار بیت پہ وتی دادانی کولءِ سر ءَ کہ
ھرکس منءَ پنچشنمبے سھبءِ سرءَ داد بہ لوٹ اِیت شے دادنءَ بند نہ بیت وتی دشتار ھانی میر چاکرءِ ڈونبی چنگانی سئیدءَ بکشات کہ باندات من ءَ چاکر شیگان جنت کہ شے مرید ءَ وتی کول وارت ,,,
 بلے راجدپترءِ تہءَ اے مستریں ردی اِنت کہ شے مریدءَ کُتگ چیاکہ دنیاءِ کانودءِ تہءَ داد مال ءُ مڈی مِلک ءُ میراس. سنج ءُ سلاہ ءُ وردنی چیز بنت انسان کدی داد دیگ نہ بنت چیاکہ ھانی یک انسانے بوتگ دومی یک جنین آدمے بوتگ کہ بلوچ راجءِ تہءَ جنین آدم ءِ مزنیں ازتے ھست ھنچوکہ ھانی گوں شے مریدءَ گوش اِیت کہ تو داد مال ءُ مڈی بداتیں وتی.سلاہ ءُسنج گوں سواری اسپ ءُ.زینءَ بداتیں بلے تو.وتی دشتار مہ داتیں بلکہ تو چنگانی سئید ءِ زبان چہ بُنءَ بُرتیں کہ گپ جت ےءِ مہ کتیں ءُ ادا ھانی کانودی ءُ راجدپتری گپ کنگءَ اِنت کہ ھچ کانود ءِ تہَ نیست اِنت کہ انسان داد دیگ بیت ءُ ھانی یک زانتکاریں انسانے بوتگ بلے راجی ءُ انسانیت ءِ مستریں ردی منی ھیالءَ شےمریدءَ کتگ بائید اِنت کہ شے مریدءَ بہ گوشتیں من وتی دشتار پہ شرتءَ ایر,نہ کُتگ من ھانی پہ شرتءَ ایر نہ کُتگ من گوشتگ کہ ھرکس منءَ داد بہ لوٹ اِیت,من پہ داد,بند نہ باں دگہ ھرچ دادے شما لوٹ اِت من شمارا دیاں ءُ شےءَ مال ءُ مڈی بداتیں بلے منی ھیالءَ شےءَ کانودی ءُ راجی مستریں ردی اِنت کہ شے مرید ءَ کُرتگ ءُ وتی دشتار ھانی بنت دینار پہ لانگو ءُ ڈونبیاں بکشاتگ اے یک جوانیءِ آئیءَ کُرتگ یا بلاھیں راجدپتری ردی ے کہ راجدپترءِ ِ تاکاں نمیران اِنت,,,!!!!!!!
 اَلی جُمّا زامرانی